આ ફિલ્મમાં જોંટાનુ કેરેકટર પણ તમારુ ધ્યાન ખેંચે છે. દેવીના પિતા પાઠક અને જોંટા વચ્ચે અનોખો સંબંધ છે. જોંટામાં બાળસહજ દિશાહીનતા અને ઉત્સુકતા છે. લેખ-નિર્દેશકે જોંટાની કહાનીને સવિસ્તારથી રજૂ નથી કરી.ત્રણેય કેરેકટરોની કહાની એક-બીજાથી અલગ હોવા છત્તા સાથે-સાથે ચાલે છે. અને છેલ્લે આ બંધા એકબીજા સાથે જોડાય છે. ‘મસાન’ ચરિત્ર પ્રધાન ફિલ્મ છે. તમામ કેરેકટરની અંગત ઘટનાઓ આજના બનારસનો ચિતાર રજૂ કરે છે. લેખક-નિર્દેશકે બનારસની લોકપ્રિય છબીને ફિલ્મથી દૂર રાખી છે. ઘાટ અને શ્મશાન ઘાટના પ્રસંગ છે. તેને ફિલ્મમાં કેમેરામેને અસકારક રીતે કંડાર્યા છે. ‘મસાન’ આજના બનારસની એક એવી કહાની છે કે જે પોતાના ચરિત્રોને લઈને ન્યાયી નથી. તે સ્વભાવ અનુસાર આઝાદ છે. ફિલ્મમાં કોઈપણ કલાકાર એકટિંગ કરતો નજરે નથી પડતો. અનુભવી કલાકાર સંજય મિશ્રાથી લઈને નવોદિત વિકી કૌશલ સુધી દરેકના રોલમાં તમને ભાવપૂર્ણતા જોવા મળે છે. દેવીના રોલમાં રિચા ચઢ્ઢાએ ગજબ એકટિંગ આપી છે. શાલૂના રૂપમાં શ્વેતા ત્રિપાઠીએ આંખોના જબરજસ્ત એક્સપ્રેશન આપ્યા છે. સંજય મિશ્રા વિશે શું કહેવાનુ? તેની અભિનેય શૈલીથી લોકો પરિચિત છે. વિનિત કુમાર પણ સૌનુ ધ્યાન ખેંચે છે. પંકડ ત્રિપાઠી સહજ અભિનયથી લોકોનુ ધ્યાન ખેંચે છે.